Un tânăr de 18 ani din Ocna Mureș a ajuns la spital, după de s-a răsturnat cu mașina. Accidentul s-a petrecut în noaptea de 30 martie, în jurul orei 1.45.
Cazul a fost comunicat duminică, 31 martie, de reprezentanții IPJ Alba, în buletinul de presă.
Ce s-a întâmplat
Potrivit IPJ Alba, la data de 30.03.2024, în jurul orei 01.45, polițiștii rutieri din Aiud au intervenit pe strada Hotar din municipiu unde a fost semnalată producerea unui accident rutier.
Din primele cercetări, a rezultat că un tânăr de 18 ani, din Ocna Mureș, în timp ce conducea un autoturism, a părăsit partea carosabilă, iar autoturismul s-a răsturnat.
În urma accidentului, conducătorul auto a suferit leziuni corporale ușoare și a fost transportat la spital.
Acesta a fost testat cu privire la consumul de alcool și droguri, rezultatul fiind negativ.
Cercetările sunt continuate sub aspectul săvârșirii infracțiunii de vătămare corporală din culpă.
Urmăriți Alba24.ro și pe Google News
Dacă ți-a plăcut articolul: